text: Opera får premiere efter 100 års ventetid
  30 september 2014 kl. 07.20
  Operaen Agnete og Havmanden får omsider sin urpremiere. Det sker i Odense og Sønderborg og med støtte fra Region Syddanmark.
  Det var 1. Verdenskrig, der i 1914 satte en stopper for uropførelsen af den fynske komponist Hilda Sehesteds opera Agnete og Havmanden på Det Kongelige Teater.
  Men nu, 100 år efter, opføres operaen omsider.
  Det er Hilda Sehested Komiteen, som har taget initiativ til opførelsen i samarbejde med Den Fynske Opera.
  Komiteen står for årlige sommerkoncerter med Hilda Sehesteds musik i centrum på det fynske gods Broholm, hvor komponisten er født. Og det var under forberedelsen af en af disse koncerter, de håndskrevne noder til operaen Agnete og Havmanden dukkede op.
  Først gang operaen opføres er den 5. oktober i Odense Koncerthus. Den 7. oktober opføres den så i Musikhuset i Sønderborg.
  